| Anís estrelado |
| --- |
| Froitos do anís estrelado (*Illicium verum*) |
| Clasificación científica |
| 

|  |  |
| --- | --- |
| Reino: | Plantae |
| División: | Magnoliophyta |
| Clase: | Magnoliopsida |
| Orde: | Austrobaileyales |
| Familia: | Illiciaceae |
| Xénero: | '**Illicium'** |
| Especie: | ''***I. verum''*** |

 |
| Nome binomial |
| '**Illicium verum'**Hook.f. |

O **anís estrelado** (chinés: 八角, pinyin: *bājiǎo*, lit. "oito cornos") é unha especia que se asemella ao anís no seu sabor, que se obtén do pericarpo con forma de estrela do **badián** (*Illicium verum*).

Descrición
----------

O badián é unha árbore perenne nativa dunha pequena rexión suroeste da China. Os froitos, que presentan forma de estrela, cóllense momentos antes da maduración. Utilízase extensamente dentro da cociña chinesa, e un pouco menos dentro de Asia do Sur e Indonesia. O anís estrelado é un ingrediente do tradicional po das cinco especias da cociña chinesa. É tamén un dos ingredientes usados para facer o caldo para a sopa de tallaríns vietnamita chamada phở.

O anís estrelado contén anetol, o mesmo principio activo que lle dá ao anís o sabor. Recentemente, estase utilizando no mundo occidental como un substituto menos caro do anís para os anises en repostería, ademaos de na produción de licores , tal como o licor Galliano ou o licor francés Pastis.

O anís estrelado usouse en forma de té como un remedio contra o cólico e o reumatismo, e as sementes mastíganse despois dunha comida para axudar a facer a dixestión.

Aínda que se produce na maioría dos organismos autótrofos, o anís estrelado é a fonte industrial do ácido shikímico, o ingrediente primario que se usa para crear o medicamento antigripal Tamiflu. Considérase o Tamiflu como o medicamento máis prometedor para mitigar a severidade da gripe aviar (H5N1); aínda que, algúns informes indícanos que algunhas formas do virus xa se adaptaron ao Tamiflu.

A escaseza de anís estrelado é unha das razóns dominantes polas que hai unha escaseza mundial de *Tamiflu* (2005). O anís estrelado prodúcese en catro provincias da China e recóllese entre marzo e maio. O ácido shikímico extráese das sementes nun proceso de fabricación de dez etapas que dura un ano. Os informes din que o 90% da colleita se utiliza xa para o fabricante farmacéutico suízo Roche na fabricación do *Tamiflu*, pero outros informes din que hai abundancia da especia nas rexións principais: Fujian, Guangdong, Guangxi e Yunnan.

Nun principio, críase que o anís estrelado era moi beneficioso e dábaselle aos nenos mesmo acabados de nacer, pero recentes estudos determinan que en grandes cantidades, pode resultar mortal.

Adulterantes
------------

O anís estrelado do Xapón é o froito do *anís estrelado xaponés* (*Illicium anisatum*) e é moi velenoso. Como é moi parecido morfoloxicamente ao badián, é un adulterante común que debe controlarse con coidado. Dito froito contén o 1% de aceite esencial e shikimina, á cal se lle debe as súas propiedades velenosas. O olor é distinto ao do anís estrelado chinés, xa que se asemella unha esencia máis a loureiro ou sasafrás.

Notas
-----

1. ↑  Definicións no *Dicionario da Real Academia Galega* e no Portal das Palabras para *anís*.
2. ↑  badián no digalego

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Anís estrelado*** |

|  |  |
| --- | --- |
|  | Wikispecies posúe unha páxina sobre:  ***Anís estrelado*** |

### Ligazóns externas

* ITIS 505892
* FDA Issues Advisory on Star Anise "Teas" Arquivado 13 de agosto de 2006 en Wayback Machine.
* Star Anise – Anís Estrelado- Compoñente clave do tamiflu

|  |  |
| --- | --- |
| Control de autoridades | 
* Wd: Q2878644
* GEC: 0158940

 |

|  |  |
| --- | --- |
| Identificadores taxonómicos | 
* BioLib: 61599
* EOL: 484056
* EPPO: ILLVE
* FoC: 200008460
* GBIF: 2889756
* iNaturalist: 122996
* IPNI: 554553-1
* IRMNG: 10593808
* ITIS: 505892
* NCBI: 124778
* PlantList: kew-2861915
* POWO: ID
* TAXREF: 629897
* Tropicos: 50079582
* PLANTS: ILVE2
* WCSPF: 519502

 |

|  |  |
| --- | --- |
| Identificadores | 
* UNII: 52JDS841PX

 |